
DĖL PIRKIMO DOKUMENTŲ PAAIŠKINIMO, PATIKSLINIMO IR PASIŪLYMŲ PATEIKIMO TERMINO PRATĘSIMO (PIRKIMO NUMERIS 3476892) 



1. Vadovaujantis Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau- Mažos vertės pirkimų tvarkos aprašas) 24.3.6 punktu, Krovininio automobilio su liftu įrangos krovimui pirkimo (toliau – Pirkimas) bendrųjų sąlygų 5.2 punktu, ir atsižvelgiant į suinteresuoto tiekėjo paklausimus, teikiame Pirkimo sąlygų paaiškinimus ir patikslinimus:
Tiekėjo klausimas. Techninėje specifikacijoje 8.2., 8.3., 8.5. punktuose nustatytos sąlygos yra ribojančios konkurenciją ir eliminuoja galimybę pateikti jums pasiūlymą. Siekiant užtikrinti konkurenciją ir galimybę dalyvauti didesniam tiekėjų skaičiui, prašome patikslinti techninės specifikacijos 8.2., 8.3., 8.5. punktuose pateiktas sąlygas (nurodytus parametrus), jas pakeičiant sekančiai 15 mm atsparia trinčiai, smūgiams, vandeniui, impregnuota fanera (plokšte) į termoplastines grindis, 1100 mm aukštyje turi būti sumontuoti bėgiai pakeičiant į 800mm ir 1600mm sumontuotus bėgius, Keliamosios platformos (lifto) ilgis – ne mažiau kaip 1600 mm su dangčiu viršuje pakeičiant į 1450mm ilgį. Tai pat prašytume ir pratęsti pateikimo terminą.
Atsakymas:
i) Patiksliname Techninės specifikacijos 1 lentelės „Krovininio automobilio su liftu įrangos kėlimui techniniai parametrai“ 8.2 ir 8.3. punktus ir juos išdėstome taip:
	Eil.
Nr.
	Techninė charakteristika
	Techninės charakteristikos reikalavimas
	Siūlomos prekės techniniai duomenys
(Tiekėjas nurodo konkrečius techninius rodiklius ir jų
reikšmes, o kur techninių reikšmių įrašyti negalima –
nurodo / aprašo reikalavimo atitikimą)

	8. KĖBULAS

	<..> 
	
	
	

	8.2.
	Krovinių platforma
(kietašonis kėbulas)
	Automobilio kietašonio kėbulo grindys turi būti išklotos atsparia trinčiai, smūgiams ir vandeniui plokšte ar medžiaga.
	

	8.3.
	Krovinių platforma
(kietašonis kėbulas)
	Kietašonio kėbulo viduje ant šonų (3 šonai: 2 šonuose ir 1 priekyje) 800 mm ir 1600 mm aukštyje turi būti sumontuoti bėgiai ar kiti lygiaverčiai įrenginiai ant kurių turi būti perkeliamos (mobilios) krovinio tvirtinimo kilpos.
	


ii) Perkančioji organizacija Techninės specifikacijos 1 lentelės „Krovininio automobilio su liftu įrangos kėlimui techniniai parametrai“ 8.5 punkte nustatyto reikalavimo nekeičia, nes 1450 mm keliamosios platformos ilgis yra per mažas turimiems kroviniams. Esamų krovinių ilgis siekia iki 1600 mm. Perkančiosios organizacijos duomenimis, rinkoje yra 1600 mm, 1800 mm ir didesnių liftų, todėl konkurencija užtikrinama. 
PRIDEDAMA. Specialiųjų pirkimo sąlygų 3 priedo „Techninė specifikacija“ aktuali (2025-07-17) redakcija. 
Perkančioji organizacija primena, kad tiekėjai teikdami pasiūlymus turi vadovautis ir kartu su pasiūlymu pateikti užpildytą Techninės specifikacijos aktualią redakciją. 
Tiekėjo klausimas. Liepos 07.11 buvo informuota, kad bus atnaujintos pirkimo sąlygos. Prašome informuoti kada bus atnaujintos pirkimo sąlygos. 
Atsakymas. Specialiųjų pirkimo sąlygų 3 priedo „Techninė specifikacija“ aktuali (2025-07-17) redakcija pateikiama. 
2. Mažos vertės pirkimų tvarkos aprašo 24.3.8 punktas numato, kad jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Tokiu atveju informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
Atsižvelgiant į tai, kad atlikti patikslinimai iš esmės keičia pirkimo dokumentuose nustatytus pirkimo objektui keliamus reikalavimus, vadovaujantis Mažos vertės pirkimų tvarkos aprašo 24.3.8 punktu, perkančioji organizacija iš naujo skaičiuoja Pirkimo pasiūlymų pateikimo terminą. Pirkimo pasiūlymų pateikimo terminas yra iki 2025 m. liepos 29 d. 10.00 val.
3. Remiantis Viešųjų pirkimų tarnybos išaiškinimu, ir atsižvelgiant į tai, kad                        CVP IS Pagrindinėje pirkimo informacijoje nėra galimybės pakeisti Paaiškinimų termino pabaigos, todėl šiuo raštu informuojame, kad Paaiškinimų termino pabaiga yra pratęsiama iki 2025 m. liepos 25 d. 00:00 val. ir informacija apie Paaiškinimų termino pabaigą bus pateikta prie pirkimo prisijungusiems tiekėjams, taip pat šis pranešimas bus pridėtas prie pirkimo dokumentų.

